Un grup de ONG-uri din România solicită demiterea domnului Romeo-Nicu Moșoiu din funcția de consilier al Ministrului Educației Naționale, invocând conflictul de interese. Solicitarea se bazează pe faptul că domnul Moșoiu are o dublă calitate – persoană cu influență în deciziile Ministerului și, în același timp, vice-președinte al Asociaţiei Părinţi pentru Ora de Religie (APOR), asociație care face lobby în favoarea unor politici educaționale bazate pe o ideologie fundamentalist religioasă, în detrimentul oricărei evidențe științifice. Menționăm că APOR a cerut de curând ca eventualele ore de educație sexuală din scoli să promoveze abstinența până la căsătorie, ca „cel mai bun lucru pentru sănătatea copiilor„.[1]

Este inadmisibil ca Ministrul Educației să fie sfătuit de o persoană cu o dovedită agendă proprie și care încearcă să impună viziunea unui ONG fundamentalist religios asupra întregului sistem de educație. Organizația în care domnul Moșoiu activează ca vicepreședinte tocmai a solicitat Ministerului să promoveze abstinența sexuala pe post de panaceu, în disprețul oricărei evidențe. Ce credeți că îl va sfătui pe Ministrul Educației în acest caz? Să introducă ore de educație sexuală, predate de personal calificat, care să le vorbească elevilor despre metodele moderne de contracepție și protecție? Sau să aprobe solicitarea fundamentalistilor?„a declarat Toma Pătrașcu, președintele ASUR.

„Numărul de sarcini nedorite în rândul adolescentelor este îngrijorător. România ocupă prima poziţie în UE la numărul de fete sub 15 ani care devin mame şi locul doi privind sarcinile în rândul adolescentelor cu vârsta cuprinsă între 15 şi 19 ani.[2] Iar asta se datorează în mare parte lipsei unei educații sexuale adecvate. Situația nu se va îmbunătăți cât timp Ministrul Educației este consiliat de o un reprezentant al unui ONG care militează pentru abstinență și ignoră realitatea societății în care trăim.” a declarat Andrei-Nicolae Popa, din partea Academiei Tinerilor.

ONG-urile semnatare solicită demiterea imediată a domnului Romeo-Nicu Moșoiu și respingerea inițiativei ridicole de a promova pe post de politică de stat abstinența sexuală până la căsătorie. De asemeni, considerăm că elevii trebuie să beneficieze de o educație sanitară (inclusiv sexuală) bazată pe evidența știintifică, adaptată la societatea actuală și realizată de specialiști în domeniul sanitar, nu de reprezentanți ai cultelor.

Mai jos scrisoarea adresată ministrului educației:

12.06.2015

Scrisoare deschisă

Către Ministerul Educației Naționale, domnului ministru Sorin Cîmpeanu

Stimate domnule ministru,

Organizațiile semnatare vă solicită demiterea domnului Romeo-Nicu Moșoiu din funcția de consilier, din cauza conflictului de interese generat de dubla sa calitate – persoană cu influență în deciziile Ministerului și vice-președinte al Asociaţiei Părinţi pentru Ora de Religie (APOR).

Acest conflict de interese este pus în evidență de recenta luare de poziție a APOR cu privire la orele de educație sexuală, prin care se încearcă adoptarea de către Ministerul Educației a unor politici bazate pe o ideologie fundamentalist religioasă în detrimentul evidenței științifice. Este inacceptabil ca Ministrul Educației să păstreze în calitate de consilier o persoană cu o dovedită agendă proprie și care încearcă să impună viziunea unui ONG fundamentalist religios asupra întregului sistem de educație.[1]

Ne exprimăm îngrijorarea cu privire la mai multe aspecte:

Toate cercetările serioase, științifice, arată că educația sexuală, dacă este predată corespunzator, le permite tinerilor să ia decizii informate privind propria lor viață.[2] Cu toate acestea, în programa școlară din România noțiunile de educație sexuală sunt aproape absente; în schimb manualele de Religie promovează insistent o imagine distorsionată a sexualității.

APOR și alte organizații fundamentalist religioase sunt extrem de vocale în încercarea de a bloca introducerea educației sexuale în școli, în disprețul oricărei evidențe științifice.

Dl. Moșoiu este vizibil implicat în activitatea APOR, de jure și de facto; drept dovadă stau nenumăratele știri din presa religioasă despre activitățile sale de organizare și promovare a asociației din care face parte.[3][4][5]

Sperăm ca această situație anormală să se rezolve rapid.

Semnatari: